તાપી જિલ્લાના વ્યારા ખાતે કાર્યરત અને આદિવાસી સભાસદોની જીવાદોરી સમાન ગણાતી વ્યારા સુગર ફેક્ટરી ને પુનઃ શરૂ કરવા માટેની તજવીજ હાથ ધરવામાં આવી હતી. જેમાં ખેડૂત સંઘર્ષ સમિતિ સહિત વિવિધ સંસ્થાના આગેવાનો દ્વારા અને સભાસદો અને ખેડૂતોએ ચર્ચા કરી વહીવટી તંત્રને રજૂઆતો કરી આખરે વ્યારા સુગરની ચૂંટણી માટેની મંજૂરી મેળવી હતી. જેના પગલે વ્યારા સુગર ફેક્ટરી ની વ્યવસ્થાપક સમિતિની 12 બેઠકો માટે ચૂંટણી જાહેર થઇ હતી. ચૂંટણી અંગેના ઉમેદવારી ફોર્મ ખેંચવાના અંતિમ દિવસે સંસ્થા પ્રતિનિધિની બેઠક પર એક ઉમેદવારે ફોર્મ પરત ખેંચતાં કુલ 12 બેઠકોમાંથી 07 બેઠકો બિનહરીફ બની હતી, જ્યારે બાકી રહેલી 05 બેઠકો નિયમાનુસાર ખાલી જાહેર કરવામાં આવી હતી. વ્યારા તાલુકાના ખુશાલપુરા ખાતે આવેલી અને છેલ્લા કેટલાક સમયથી સતત વિવાદોમાં રહેતી ઉકાઈ પ્રદેશ સહકારી ઉદ્યોગ મંડળીની વ્ય્વસ્થાપક સમિતિની ચૂંટણી ઘણા સમયથી થઇ ન હતી.